
A Felügyelő Bizottság  tevékenységét az Alapítvány Alapító Okiratának 4. pontjában foglaltak szerint látta el 2008. évben is.
 

A Bizottság fő feladatát képezte az Alapítvány Alapító Okiratának, pénzügyi tervének betartása érdekében az Alapítvány gazdálkodásának, számvitelének, ügyvitelének és kötelezettségvállalásainak ellenőrzése.
 

 Ennek érdekében folyamatosan tájékoztatást kért a Kuratórium Elnökétől:
-  a költségvetési támogatás, 
- a célszerinti juttatások,  
- a kapott támogatások felhasználásáról.
 

A támogatások és juttatások felhasználásának pénzügytechnikai ellenőrzését a Bizottság nem tartotta szükségszerűnek, mert ezek olyan rövid időre és olyan egyértelmű céllal kerültek az Alapítvány számlájára, amely ezt nem indokolta
 ( pld.  a Határ úti játszótér vagy a kézilabda szervezet támogatása ).
 

A Kiskőrös Városért Alapítvány vezető szerve, a Kuratórium 2008.évben is az Alapító Okirat 2. pontjában, a működésére vonatkozó szabályoknak megfelelően látta el tevékenységét: hat alkalommal ülésezett, a döntések dokumentálása, a pályázók értesítése  a megfelelő formában megtörtént.
 

 Felügyelő Bizottság elnöke valamennyi ülésre meghívást kapott, ahol az előterjesztett napirendekkel kapcsolatban és azokon túl, az Alapítvány további munkájával, megújulásával kapcsolatban is kifejthette véleményét. 
 

A Bizottság megállapítása az, hogy a Kuratórium 2008.évben tevékenységét az Alapító Okiratában illetve SZMSZ - ében, a vonatkozó pénzügyi és számviteli jogszabályokban foglaltak szerint látta el.    

